Насіць форму, абараняць закон і справядлівасць, прыцягваючы да адказнасці вінаватых, — такое жаданне ў шаркаўчанкі Юліі Ляўшыцкай з’явілася яшчэ ў дзяцінстве. У адрозненне ад сябровак-аднакласніц, якія хацелі быць урачамі, банкірамі, перакладчыкамі, яна марыла працаваць у органах унутраных спраў і ўпарта ішла да сваёй мэты. Пасля школы паступіла на юрыдычны факультэт Віцебскага дзяржаўнага ўніверсітэта імя П. М. Машэрава, на старэйшых курсах якога зразумела: найбольш даспадобы работа следчага. А калі атрымала дыплом, прымяняць набытыя веды на практыцы вырашыла ў Пастаўскім раённым аддзеле Следчага камітэта.